Hele syv nordjyske lærlinge og elever kan kalde sig mestre efter lørdagens finaler i DM i Skills i Gigantium.

De nordjyske lærlinge og elever er dygtige. Det vidner lørdagens finaler i DM i Skills om. De faglige danmarksmesterskaber blev afholdt i Gigantium i Aalborg og da finalerne var overstået, stod der syv nordjyder øverst på skamlerne. De nordjyske vindere blev (hjemby i parentes): Blomsterdekoratør Julie Horne Larsen (Øster Vrå), Handelsfagskolen/Florina Blomster, Øster Vrå. Flisemurer Frederik Nielsen (Aalborg), Tech College Aalborg/M. Thomsen Støtt A/S, Aalborg. Grafisk tekniker Alexander Agle Christensen (Aalborg), Tech College/Johnsen Graphic Solutions A/S, Grenaa. Industritekniker Jeppe Bangshøj Hermann (Aalborg), Tech College/VMR Ltd., Vietnam. Klejnsmed Sven Borup Christophersen (Mariager), Tradium/Lund Metal A/S Randers. Personvognsmekaniker Mathias Fristrup Krogshave (Aabybro), Tech College/P. J. Auto, Vadum. Teknisk isolatør Nikolaj Andersen (Nørresundby), EUC Nordvestsjælland/ Persolit Entreprenørfirma A/S, Nørresundby. Se de øvrige vindere her: Mesterskaberne løb over tre dage og blev besøgt af 54.971 publikummer.